

Ieinteresētais piegādātājs 11. 11. 2015.g. ir uzdevis šādus jautājumus par atklāta konkursa „Medikamentu un medicīnas preču piegāde VSIA „Bērnu psihoneiroloģiskā slimnīca „Ainaži”” vajadzībām”, iepirkuma identifikācijas Nr. VSIA „BPNS-Ainaži” 2015/3, nolikumā izvirzītajā prasībām.

1. Preces aprakstā par iepērkamo priekšmetu ir norādīts tā starptautiskais nosaukums, deva, zāļu forma. Nav norādīts, kas ir iepērkamā vienība. Finanšu piedāvājumā Pretendentam cena ir jānorāda par „vienību”. Lūdzam precizēt, kas ir iepērkamā vienība.
2. Nolikuma punkta 13. „Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana” 13.1. paredz: 
Komisija katrā pozīcijā izvēlas piedāvājumu ar viszemāko cenu, kas atbilst nolikumā minētajām prasībām un tehniskai specifikācijai, pamatojoties uz atklāta konkursa nolikumā norādītajiem piedāvājuma vērtēšanas un izvēles kritērijiem. Pretendenti, kuriem tiks piešķirtas līguma slēgšanas tiesības, tiks noteikti atsevišķi pa iepirkuma priekšmeta daļām.
Lūdzam precizēt, ko iepirkumu komisija vērtēs kā piedāvājumu ar viszemāko cenu, katru pozīciju, vai iepirkuma priekšmeta daļu?
3. Ja iepirkumu komisija līguma slēgšanas tiesības piešķirs par iepirkuma priekšmeta daļām, lūdzam izdalīt trešo iepirkuma priekšmeta daļu:
3.daļa – Latvijas Zāļu reģistrā nereģistrētie medikamenti.
Esošajā specifikācijā pozīcijā Nr.93 Doxapram 10% 40 ml ir iekļauts Latvijā nereģistrēts medikaments, kura izplatīšanu nosaka Farmācijas likuma 10.panta 7.punkts.
4. Nolikuma punkts 5.13. paredz, ka visas piedāvājuma cenas ir jānorāda EUR (euro) ar ne vairāk kā 2 (diviem) cipariem aiz komata, bez PVN.
Situācijā, ja Pretendents varētu piedāvāt cenu 0,0054, tam balstoties uz Nolikumā izvirzīto prasību, cena būtu jānoapaļo un jāpiedāvā 0,01. Līdz ar to, piedāvātās preces oriģināla cena tiktu ievērojami palielināta un sadārdzinātu iepirkumu.
Sabiedrība vēršas pie iepirkumu komisijas ar priekšlikumu veikt izmaiņas Nolikuma punktā 5.13. un izteikt to sekojošā redakcijā:
„Pretendentam Finanšu piedāvājumā cenas par iepērkamo vienību jānorāda euro, ar 4 (četrām) decimālzīmēm aiz komata un summas jānorāda euro, ar 2 (divām) decimālzīmēm aiz komata.”

Pasūtītāja atbildes uz ieinteresētā piegādātāja uzdotajiem jautājumiem:
1. Pasūtītājs informē, ka atklāta konkursa „Medikamentu un medicīnas preču piegāde VSIA „Bērnu psihoneiroloģiskā slimnīca „Ainaži”” vajadzībām”, iepirkuma identifikācijas Nr. VSIA „BPNS-Ainaži” 2015/3, nolikuma (turpmāk – konkursa nolikums) Finanšu piedāvājuma tabulas ailē „Cena par vienību bez PVN EUR” ar terminu „vienība” ir jāsaprot attiecīgās pozīcijas norādītā Finanšu piedāvājuma tabulas ailes sadaļā „forma” norādītās vienības, piemēram, tablete, ampula, tūbiņa, bet pozīcijā „Cena kopā bez PVN EUR” ir jānorāda Pretendenta finanšu piedāvājums par attiecīgo preces pozīciju bez PVN, ņemot vērā Finanšu piedāvājuma ailē „Aptuvenais daudzums 2 (divos) gados” norādīto apjomu.
Savukārt Finanšu piedāvājuma 2.daļā „Medicīnas preces” ar jēdzienu „vienība” ir jāsaprot attiecīgās „medicīnas preces nosaukums”, bet pozīcijā „Cena kopā bez PVN EUR” ir jānorāda Pretendenta finanšu piedāvājums par attiecīgo preces pozīciju bez PVN, ņemot vērā Finanšu piedāvājuma ailē „Aptuvenais daudzums 2 (divos) gados” norādīto apjomu.
2. Pasūtītājs ir veicis grozījumus konkursa nolikuma 13.1.punktā, izsakot to šādā redakcijā:
„13.1. Komisija izvēlas piedāvājumu ar viszemāko cenu attiecīgā iepirkuma priekšmeta daļā, kas atbilst nolikumā minētajām prasībām un tehniskai specifikācijai, pamatojoties uz atklāta konkursa nolikumā norādītajiem piedāvājuma vērtēšanas un izvēles kritērijiem. Pretendenti, kuriem tiks piešķirtas līguma slēgšanas tiesības, tiks noteikti atsevišķi pa iepirkuma priekšmeta daļām.”
3. Pasūtītājs ir veicis grozījumus konkursa nolikuma Tehniskās specifikācijas pozīcijā Nr.93, izsakot to šādā redakcijā:
	Nr.p.k.
	ATĶ grupas kods

	Starptautiskais nosaukums
	deva
	forma
	Aptuvenais daudzums 2 (divos) gados

	
	
	Dažādi terapeitiskie līdzekļi
	
	
	

	93.
	D08AX;R07AB
	Solutio Ammoniae concentrata
	10% 40ml
	Pudele
	10



Pasūtītājs vienlaicīgi informē, ka ir veikti attiecīgi grozījumi konkursa nolikuma Finanšu piedāvājuma pozīcijā Nr.93, izsakot to šādā redakcijā:
	Nr.p.k.
	ATĶ grupas kods

	Starptautiskais nosaukums
	deva
	forma
	Aptuvenais daudzums 2 (divos) gados
	Cena par vienību bez PVN EUR
	Cena kopā bez PVN EUR

	
	
	Dažādi terapeitiskie līdzekļi
	
	
	
	
	

	93.
	D08AX;R07AB
	Solutio Ammoniae concentrata
	10% 40ml
	Pudele
	10
	
	



4. Pasūtītājs ir veicis grozījumus konkursa nolikuma 5.13.punktā, izsakot to šādā redakcijā:
„5.13. Finanšu piedāvājumā norāda preces cenu par 1 (vienu) vienību. Piedāvājuma cenā Pretendentam ir jāietver nodokļi, nodevas, transporta izdevumus, darbinieku atalgojuma izmaksas, apdrošināšanas izmaksas, noliktavu uzturēšanas izmaksas, kā visas citas iespējamās izmaksas, kas saistītas preces piegādi Pasūtītājam, izņemot pievienotās vērtības nodokli (turpmāk – PVN), kuras rodas vai var rasties Pretendentam, izpildot pasūtījumu. Visas piedāvājuma cenas ir jānorāda EUR (euro), ar ne vairāk kā 2 (diviem) cipariem aiz komata, bez PVN Finanšu piedāvājuma tabulas ailē „Cena kopā bez PVN EUR” un ar ne vairāk kā 4 (četriem) cipariem aiz komata Finanšu piedāvājuma tabulas ailē „Cena par vienību bez PVN EUR”. 

 
